nahid-hub/BLUGE-bengali-wikipedia-section-title-prediction huggingface dataset:
পুরান ঢাকা'র বেশিরভাগ স্থানীয় অধিবাসী আদি ঢাকাইয়া। এখানকার অধিবাসীগণ ঢাকা মহানগরীর অন্যান্য অঞ্চলের তুলনায় অধিকতর রক্ষণশীল। পুরান ঢাকা'র সংস্কৃতির সাথে দিল্লি'র স্থানীয় অধিবাসীদের সংস্কৃতির কিছুটা মিল খুঁজে পাওয়া যায়। এই অঞ্চলের মানুষজন কিছুটা আলাদা ভাষায় কথা বলে। যাকে ঢাকাইয়া কুট্টি ভাষা বলা হয়। এই ভাষাতেও অনেক আরবি, ফার্সি এবং হিন্দি-উর্দু শব্দের ব্যবহার বেশি। আদি ঢাকাইয়া'রা উর্দুতে কথা বলে থাকে।

ঢাকাইয়া লোকেরা চালাক-চতুর, কিন্তু ব্যবহারে খুবই অমায়িক হয়ে থাকেন। অতিথিদের আপ্যায়ন বা খাতিরদারীতে পুরান ঢাকা'র লোকেরা দেশে সর্বশ্রেষ্ঠ। ঢাকাইয়া পরিবারে ও মহল্লায় বয়স্ক ব্যক্তিদের অত্যন্ত সম্মান ও শ্রদ্ধা দেখানো হয়। এখানকার সংখ্যাগুরু লোকের ধর্ম ইসলাম। তারা ঢাকা'র অন্য এলাকার মানুষের তুলনায় অধিকতর ধর্মসচেতন। প্রায় প্রতিটি মহল্লায় একটি অথবা দু'টি করে মসজিদ রয়েছে। এর কারণেই ঢাকাকে 'মসজিদের নগরী' বলা হয়ে থাকে। পুরান ঢাকায় হিন্দু ও ঈসায়ী, এ দুই সম্প্রদায়ের লোকজনও রয়েছেন।
সঠিক অনুচ্ছেদ শিরোনাম কোনটি?
titleA. প্রশাসন
titleB. অর্থনীতি ও বাণিজ্য
titleC. জনগোষ্ঠী ও সংস্কৃতি
titleD. যাতায়াত
উত্তর: titleC
১৯৯৪ সালে "গুন্ডারাজ" চলচ্চিত্রের চিত্রগ্রহণকালে কাজল ও তার সহশিল্পী অজয় দেবগনের প্রেমের সম্পর্কের সূত্রপাত ঘটে। গণমাধ্যমের সদস্যরা তাদের বিপরীত ব্যক্তিত্বের জন্য তাদেরকে "দুর্ভাগা যুগল" বলে অভিহিত করে। দেবগন তাদের সম্পর্ক প্রসঙ্গে বলেন, "আমরা কখনো "আমি তোমাকে ভালোবাসি" এই নিত্যনৈমিত্তিক কাজের আশ্রয় নেইনি। কখনো প্রেমের প্রস্তাবই দেওয়া হয়নি। আমরা একে অপরের জন্য গড়েছি। বিবাহ নিয়েও আলোচনা হয়নি, কিন্তু তা সবসময় সমুপস্থিত ছিল।" তারা ১৯৯৯ সালের ২৪শে ফেব্রুয়ারি দেবগনের বাড়িতে ঐতিহ্যবাহী মহারাষ্ট্রীয় পদ্ধতিতে এক আয়োজনের মধ্য দিয়ে বিবাহ বন্ধনে আবদ্ধ হন। তাদের বিবাহও গণমাধ্যমের ব্যাপক আলোচনার বিষয় হয়েছিল, গণমাধ্যমের অনেক সদস্যই কাজলের কর্মজীবনের শীর্ষে অবস্থানকালীন তার বিবাহের এই সিদ্ধান্তের সমালোচনা করেন। কাজল আশাবাদ ব্যক্ত করেছিলেন যে তিনি চলচ্চিত্র ছাড়বেন না, কিন্তু কাজের পরিমাণ কমিয়ে দিবেন।

২০০১ সালে কাজল অন্তঃসত্ত্বা হন, কিন্তু গর্ভকালীন জটিলতার কারণে তার গর্ভপাত ঘটে। ২০০৩ সালের ২০শে এপ্রিল কাজল এক কন্যার জন্ম দেন, তার নাম রাখা হয় নাইসা। সাত বছর পর ২০১০ সালের ১৩ই সেপ্টেম্বর তার দ্বিতীয় সন্তান যুগের জন্ম হয়। তিনি মাতৃত্বকে "চমৎকার" বলে বর্ণনা করেন এবং বলেন যে তার সন্তানেরা "তার সেরাটা" নিয়ে এসেছে।

সঠিক অনুচ্ছেদ শিরোনাম কোনটি?
titleA. ব্যবস্থাপক
titleB. ব্যক্তিগত জীবন
titleC. পর্দার বাইরের কাজ
titleD. প্রাথমিক জীবন এবং পটভূমি
উত্তর: titleB
১৯৮০-এর দশকের গোড়ার দিকে, ভারত সরকার বুঝতে পেরেছিল যে দ্রুত গতিতে দিল্লি মহানগরের বিস্তৃতির ফলে বিশৃঙ্খলার সৃষ্টি হবে, তাই তারা প্রায়শই আবাসিক ও শিল্প এলাকাগুলিরর উন্নয়নের পরিকল্পনা করে জনসংখ্যাগত বোঝা কমাতে। বৃহত্তর নয়ডা সিটির আগে, উত্তর প্রদেশের সীমান্ত জুড়ে নয়ডা ও হরিয়ানা সীমান্ত জুড়ে গুড়গাঁও, দুইটি অঞ্চল গড়ে ওঠে।

বৃহত্তর নয়ডা শহরের সূচনাপ্রাপ্ত এলাকা - ১২৪ টি গ্রামের ৩৮,০০০ হেক্টর (৩০৮ বর্গকিমি) এলাকায় উন্নত অবকাঠামো দ্বারা পরিপূর্ণ করা হয়েছিল, কিন্তু ১৯৯০-এর দশকে ভারতীয় অর্থনীতিতে ব্যাপক বৃদ্ধি দেখা দেয়। দিল্লি, মুম্বাই, কলকাতা, চেন্নাই, হায়দ্রাবাদ এবং বেঙ্গালুরুর মতো শহরগুলিতে অভিবাসন পরিকল্পনাগুলি অতিক্রম করে। ২০-২৫ বছর ধরে জনসংখ্যা বৃদ্ধির লক্ষ্যে নয়ডাকে উন্নত করা হয়েছিল। যদিও দিল্লি থেকে জনসংখ্যার ব্যাপক প্রবাহ আসে, যার ফলে এটি মাত্র ১৫ বছরের মধ্যে জনসংখ্যা দ্বারা পরিপূর্ণ হয়ে যায়, যদিও শহরটির বিস্তার সম্পূর্ণতা হয়নি এবং অবৈধ খননের একটি সমস্যা রয়ে গেছে। 
উত্তরপ্রদেশ সরকার উন্নত পরিকল্পনার পাশাপাশি নয়ডার সম্প্রসারণ হিসাবে অন্য শহরটি বিকাশের সিদ্ধান্ত নিয়েছে। ধারণা ছিল নয়ডার থেকে প্রায় ২৫ কিমি দূরে একটি বিশ্বমানের শহর তৈরি করা। বোড়াকি কাছাকাছি একটি রেলওয়ে স্টেশন এবং একটি আন্তর্জাতিক বিমানবন্দর নিয়ে একটি স্বাধীন শহর হিসাবে বৃহত্তর নয়ডা শহরের পরিকল্পনা করা হয়।

১৯৯০-এর দশকে নয়ডা শহরের সম্প্রসারিত অংশ (বর্তমানে গৌতম বুদ্ধ নগরের একটি অংশ) আজ বৃহত্তর নয়ডা নামে পরিচিত হয়ে উঠেছে। শহরের উন্নয়নটি বৃহত্তর নয়ডা কর্তৃপক্ষ কর্তৃক পরিচালিত হয়। গ্রেটার নয়ডা আগ্রা থেকে ছয়-লেনের যমুনা এক্সপ্রেসওয়ে দ্বারা সংযুক্ত। এই শহরের বৌদ্ধ ইন্টারন্যাশনাল সার্কিটে বার্ষিক ভারতীয় গ্র্যান্ড প্রিক্স অনুষ্ঠিত হয়। শহরের প্রতিটি প্রধান সড়ক পরিষেবা লেনগুলির সাথে বিস্তৃত। শহরের সেক্টরগুলি গ্রিক বর্ণমালা অক্ষর দ্বারা নামকরণ করা হয়। সমস্ত ক্যাবলিং এবং ইউটিলিটি ব্যবস্থা ভূগর্ভস্থ। আলফা, বিটা, এবং গামা হল শহরটির প্রাচীনতম সেক্টর। অন্যান্য উদীয়মান সেক্টর হিসাবে জু, ডেল্টা, মিউ, ওমাইক্রন এবং টাউ অন্তর্ভুক্ত। বর্তমান জিএনআইডিএ অফিসটি ঐতিহাসিক গ্রাম রামপুর জগির/জাহাঙ্গীরের বিপরীতে গামা দ্বিতীয় সেক্টরে অবস্থিত যেখানে বিপ্লবী পন্ডিত রাম প্রসাদ বিসমিল ১৯১২ সালে মাউন্টবুরি ষড়যন্ত্রের পর গোপনে লুকিয়ে ছিলেন। উত্তর প্রদেশ সরকার থেকে একটি পার্ককে "অমর শহীদ পটি রাম প্রসাদ বিসমিল উদ্যান" নামে অভিহিত করা হয়েছে। 

ফেব্রুয়ারি ২০১৪, ২০১৬ এবং ২০১৮ সালের মধ্যে যথাক্রমে ১২ তম, ১৪ তম এবং ১৬ তম অটো এক্সপোজ (দ্য মোটর শো) গ্রেটার নয়ডার "ইন্ডিয়া এক্সপো মার্ট"য়ে অনুষ্ঠিত হয়।
সঠিক অনুচ্ছেদ শিরোনাম কোনটি?
titleA. প্রশাসন
titleB. বৃহত্তর নয়ডা (পশ্চিম)
titleC. শিল্প
titleD. ইতিহাস
উত্তর: titleD
দেশটির সরকারব্যবস্থা হচ্ছে রাষ্ট্রপতিশাসিত। দেশটির সরকার ও রাষ্ট্রপ্রধান হচ্ছেন প্রেসিডেন্ট। যিনি প্রতি পাঁচ বছরের জন্য নির্বাচিত হন। নির্বাহী বিভাগ পরিচালনা করেন সরকার, আইন বিভাগ পরিচালনা করেন হাউজ অব রিপ্রেজেন্টেটিভস এবং বিচার বিভাগ সম্পূর্ণ স্বাধীন। ১৯৬০ সালে প্রণীত সংবিধানে বলা হয়, দেশটির প্রেসিডেন্ট হবেন অবশ্যই একজন গ্রিক সাইপ্রিয়ট বা জাতিগত গ্রিক এবং তুর্কি সাইপ্রিয়ট একজন হবেন ভাইস প্রেসিডেন্ট যিনি ওই গোষ্ঠীর প্রতিনিধিদের দ্বারা নির্বাচিত হবেন। ১৯৮৩ সালে তুর্কি জনগোষ্ঠী অধ্যুষিত অংশ স্বাধীনতা ঘোষণা করে। তবে এ পর্যন্ত তুরস্ক ছাড়া আর কোনো দেশে তাদের সমর্থন করেনি। দেশটির হাউজ অব রিপ্রেজেন্টেটিভসের সদস্যসংখ্যা ৫৯ জন। এর মধ্যে ৫৬ জন সরাসরি নির্বাচিত হন এবং বাকি তিনটি আসন মেরোনাইট, আর্মেনিয়ান এবং ল্যাটিন সংখ্যালঘুদের জন্য সংরক্ষিত।

সঠিক অনুচ্ছেদ শিরোনাম কোনটি?
titleA. পর্যটন
titleB. সরকার পদ্ধতি
titleC. প্রতিরক্ষাব্যবস্থা
titleD. রাজনীতি
উত্তর: titleB
নর্থ সিডনি বয়েজ হাইয়ে পড়াশুনো করেন। ১৯৪৯-৫০ মৌসুম থেকে ১৯৫৭-৫৮ মৌসুম পর্যন্ত গ্রেইম হোলের প্রথম-শ্রেণীর খেলোয়াড়ী জীবন চলমান ছিল।

সিডনি গ্রেড ক্রিকেটে সেন্ট জর্জ ক্লাবের পক্ষে খেলেন। ১৯ বছর বয়সে ১৯৪৯-৫০ মৌসুমের শেফিল্ড শিল্ডে নিউ সাউথ ওয়েলসের সদস্যরূপে ভিক্টোরিয়ার বিপক্ষে প্রথম-শ্রেণীর ক্রিকেট খেলেন। এ খেলায় তেমন ভালো ব্যাটিং করেননি। তবে, বল হাতে নিয়ে ঘাটতি পুষিয়ে দেন। ব্যাট হাতে ২৩ ও ৬ রান তুললেও বল হাতে নিয়ে অভিষেক খেলাতেই ৬/৬১ পান। ফলে দলকে ১৯৬ রানের ব্যবধানে জয়ী হতে প্রভূতঃ ভূমিকা পালন করেন। ঐ মৌসুমের শীতকালে অ্যাডিলেডে পাড়ি জমান। সেখানে সন্দেহাতীতভাবে সাউথ অস্ট্রেলিয়ার পক্ষে খেলার জন্যে মনোনীত হন ও ১৯৫৭-৫৮ মৌসুমে অবসর গ্রহণের পূর্ব-পর্যন্ত খেলতে থাকেন।

১৯৫০ সালে দক্ষিণ অস্ট্রেলিয়ায় চলে যান ও ক্ল্যাক্সটন শিল্ডে প্রতিযোগিতায় অংশগ্রহণের উদ্দেশ্যে সাউথ অস্ট্রেলিয়া স্টেট বেসবল দলে খেলার জন্যে আমন্ত্রণ পান। তবে, ছয়মাস রাজ্যে বসবাসের প্রয়োজনীয় যোগ্যতা না থাকায় অস্ট্রেলিয়ান বেসবল কাউন্সিল থেকে স্বয়ংক্রিয়ভাবে বাদ পড়েন।

১৯৫০-৫১ মৌসুমে শীল্ডের খেলায় ৩৯.৮৩ গড়ে ৪৭৮ রান তুলেন। সফররত এমসিসির বিপক্ষে রাজ্য দলের দুই খেলায় অংশ নিয়ে বেশ ভালো খেলেন। তবে, উল্লেখযোগ্য সংখ্যায় রান তুলতে পারেননি। শেফিল্ড শিল্ডে ছন্দে ফিরে আসেন। কুইন্সল্যান্ডের বিপক্ষে চমৎকার সেঞ্চুরি করেন তিনি।

১৯৫২-৫৩ মৌসুমে শেফিল্ড শিল্ডের খেলায় বেশ কয়েকটি খেলায় অপরাজিত অবস্থায় মাঠ ছাড়েন। এ পর্যায়ে তার গড় ৮০-এর বেশি ছিল ও ব্র্যাডম্যান যুগের পর প্রথমবারের মতো সাউথ অস্ট্রেলিয়া শিরোপা জয়ে সমর্থ হয়। ১৯৫৩-৫৪ মৌসুমে শেফিল্ড শিল্ডে সাউথ অস্ট্রেলিয়ার পক্ষে ৬৭০ রান তুলেন। তাসত্ত্বেও, সফরকারী দলের সদস্যরূপে নেয়া হয়নি। ১৯৫৩ সালের বড়দিনে অ্যাডিলেডে কুইন্সল্যান্ডের বিপক্ষে ১৭১ ও ২২৬ রান করেন। এটিই তার একমাত্র দ্বি-শতক ছিল।

সঠিক অনুচ্ছেদ শিরোনাম কোনটি?
titleA. খেলার ধরন
titleB. প্রথম-শ্রেণীর ক্রিকেট
titleC. ইংল্যান্ড গমন, ১৯৫৩
titleD. অবসর
উত্তর: titleB
জনগোষ্ঠির প্রধান ধর্মবিশ্বাস ইসলাম ধর্মে (৮৬.৬ শতাংশ); এরপরেই রয়েছে হিন্দু ধর্ম (১২.১ শতাংশ), বৌদ্ধ ধর্ম (০.৬ শতাংশ), খ্রিস্ট ধর্ম (০.৪ শতাংশ), এবং অন্যান্য (০.৩ শতাংশ)। মুসলমানদের মধ্যে অধিকাংশ সুন্নি মতাদর্শী। ইসলাম হল বাংলাদেশের বৃহত্তম ও দাপ্তরিক রাষ্ট্রধর্ম, যা হল মোট জনসংখ্যার ৮৬.৬ শতাংশ। দেশটি অধিকাংশ বাঙ্গালি মুসলিমের আবাসস্থল, যা মুসলিম বিশ্বের দ্বিতীয়-বৃহত্তম জাতিগোষ্ঠী। অধিকাংশ বাংলাদেশি মুসলিম হল সুন্নি, এরপর রয়েছে শিয়া ও আহ্মাদিয়া। এর প্রায় চার শতাংশ হল উপাধিবিহীন মুসলিম। বাংলাদেশের রয়েছে বিশ্বের চতুর্থ-বৃহত্তম মুসলিম জনসংখ্যা এবং দেশটি হল ইন্দোনেশিয়া ও পাকিস্তানের পর বিশ্বের তৃতীয়-বৃহত্তম মুসলিম-সংখ্যাধিক্যের দেশ। এই অঞ্চলে সুফিবাদের সুদীর্ঘ পরম্পরা রয়েছে। বাংলাদেশে মুসলিমদের বৃহত্তম সমাবেশ হয় তাবলীগ জামাআত আয়োজিত বার্ষিক বিশ্ব ইজতেমায়, যা হজ্জের পর মুসলিম বিশ্বে দ্বিতীয়-বৃহত্তম মুসলিম জমায়েত।

সঠিক অনুচ্ছেদ শিরোনাম কোনটি?
titleA. ইসলাম ধর্ম
titleB. জনসংখ্যার উপাত্ত
titleC. সরকার ব্যবস্থা
titleD. রন্ধনশৈলী
উত্তর: titleA
নাইট সম্মাননা প্রদান অনুষ্ঠান সাধারণত কোন বড় উৎসব বা ছুটির উপলক্ষ্য, যেমন ক্রিসমাস বা ইস্টার, কিংবা মাঝে মাঝে কোন অভিজাত বা রাজবংশীয় ব্যক্তির বিয়ের অনুষ্ঠানে অনুষ্ঠিত হতো। এই অনুষ্ঠানে সাধারণত অনুষ্ঠানের দিন সন্ধ্যায় রীতি অনুসারে গোসল এবং রাতে এক ধরনের উপাসনার আয়োজন থাকত। অনুষ্ঠানের দিন হবু নাইটকে শপথ বাক্য পাঠ করতে হত এবং অনুষ্ঠানের প্রধান নতুন নাইটকে তলোয়ার প্রদানের মাধ্যমে এই উপাধি প্রদান করত। যুদ্ধে সাহসিকতা ও যোগ্যতা প্রদর্শন করতে পারলে স্কোইয়ারদেরকেও নাইটহুডে ভূষিত করা হতো।

সঠিক অনুচ্ছেদ শিরোনাম কোনটি?
titleA. সম্মাননা
titleB. মধ্যযুগীয় নাইটহুডের বিবর্তন
titleC. পেজ
titleD. পতন
উত্তর: titleA
বিদ্যালয়ের প্রাত্যহিক সমাবেশের জাতীয় সঙ্গীতের মাধ্যমে প্রাত্যহিক কার্যক্রমের শুরু হয়। সমাবেশের সামনে জাতীয় পতাকা উত্তোলিত হয় এবং সমাবেশ তাতে সম্মান প্রদর্শন করে। সমাবেশের শিক্ষার্থীরা দেশ ও জাতির সেবা করার শপথ নেয়। সমাবেশ শেষে ক্লাস শুরু হয় স্ব স্ব শ্রেণীকক্ষে। শ্রেণী কার্যক্রম দুই শিফটে, রুটিন অনুযায়ী পরিচালিত হয়। শিক্ষার্থীদের থেকে নির্ধারিত ফি'র বিনিময়ে সপ্তাহের পাঁচদিন টিফিন দেয়া হয়, এই ফান্ড পরিচালনার দায়িত্ব থাকে একজন শিক্ষকের উপর। বিজ্ঞান বিভাগের ছাত্রদের ব্যবহারিক পাঠদানের জন্য প্রয়োজনীয় যন্ত্রপাতি ও উপকরণসহ বিদ্যালয়ের রয়েছে একটি ঐতিহ্যবাহী বিজ্ঞানাগার। এছাড়া রয়েছে বিদ্যালয় গ্রন্থাগার। তাছাড়া রয়েছে একটি বিশাল কম্পিউটার ল্যাব।

সঠিক অনুচ্ছেদ শিরোনাম কোনটি?
titleA. শিক্ষাসহায়ক কার্যক্রম
titleB. ইতিহাস
titleC. বিদ্যালয় পরিক্রমা
titleD. পোষাক
উত্তর: titleC
প্রোটো-ইন্দো-আর্যরা এখানে এলে ধীরে ধীরে এই অঞ্চলের আর্যীকরণ শুরু হয়। প্রথম দিকে গুণ ও কর্মের বিভাগ অনুযায়ী এই আর্যীকরণ শুরু হয়। এর ফলে এই অঞ্চলে বর্ণভিত্তিক সমাজব্যবস্থা গড়ে ওঠে। এই সমাজব্যবস্থা গড়ে ওঠার পিছনে এই অঞ্চলের পুরনো সমাজব্যবস্থারও কিছু অবদান ছিল। তবে এই আর্যীকরণ সহজে হয়নি। কয়েক শতাব্দী ধরে সংঘর্ষ ও সহযোগিতা উভয় পরিবেশেই ধীরে ধীরে আর্যীকরণের কাজ সম্পাদিত হয়েছে।

"ঐতরেয় আরণ্যক" গ্রন্থে (আনুমানিক খ্রিষ্টপূর্ব সপ্তম শতাব্দী) এই অঞ্চলের অধিবাসীদের "অসুর" নামে অভিহিত করা হয়েছে। আজও এই জেলার বহু গ্রামের নাম "অসুর"-দের নামের সঙ্গে যুক্ত। "বৌধায়ন ধর্মসূত্র" গ্রন্থে (আনুমানিক খ্রিষ্টপূর্ব পঞ্চম-ষষ্ঠ শতাব্দী) বলা হয়েছে, অঙ্গ ও মধ্যদেশে আংশিক আর্যীকরণ সম্পন্ন হলেও, পুণ্ড্র, বঙ্গ ও কলিঙ্গ কেবল উত্তর ভারতের আর্য জাতির সংস্পর্শেই এসেছে।

প্রাকৃত ও সংস্কৃত ভাষায় লেখা শুশুনিয়া লেখ থেকে জানা যায়, খ্রিষ্টীয় চতুর্থ শতাব্দীতে রাজা চন্দ্রবর্মণের পুত্র সিংহবর্মণ পুষ্করণের (অধুনা পোখরনা) রাজা ছিলেন। প্রায় সমগ্র রাঢ় (দক্ষিণ-পশ্চিম বাংলা) তার শাসনাধীনে ছিল। এলাহাবাদ প্রশস্তি থেকে জানা যায়, সমুদ্রগুপ্ত চন্দ্রবর্মণকে পরাজিত করে এই অঞ্চলটি গুপ্ত সাম্রাজ্যের অধিভুক্ত করেছিলেন। বহু বছর এই অঞ্চল বর্ধমানভুক্তি ও দণ্ডভুক্তির অধীনস্থ ছিল।

"আচারাঙ্গ সূত্র" নামক প্রাচীন জৈন গ্রন্থে (আনুমানিক খ্রিষ্টীয় চতুর্থ শতাব্দী) সুহ্ম ও লাঢ়া (রাঢ়?) অঞ্চলের উল্লেখ রয়েছে। উক্ত গ্রন্থে এই অঞ্চলদুটিকে বর্বর জাতি অধ্যুষিত বলা হয়েছে। অনেক ঐতিহাসিকের মতে, বাংলায় আর্যীকরণের কাজ প্রথমে উত্তর ও পূর্ব বাংলায় হয়, এবং তার পরে হয় পশ্চিম বাংলায়। এই সময়েই বাংলায় জৈন ও বৌদ্ধ ধর্ম প্রসার লাভ করে। খ্রিষ্টীয় ষষ্ঠ শতাব্দী থেকে বাংলায় আর্য ধর্মের প্রসারের একাধিক নিদর্শন পাওয়া গেছে।

সঠিক অনুচ্ছেদ শিরোনাম কোনটি?
titleA. বিষ্ণুপুর রাজ্য
titleB. রঘুনাথ সিংহ
titleC. আর্যীকরণ
titleD. চৈতন্য সিংহ
উত্তর: titleC
সাংবিধানিকভাবে ভারতের রাষ্ট্রপতি হিসেবে তিনি অনেকগুলো ভেটো ক্ষমতা প্রয়োগের অধিকারী। রাষ্ট্রপতি যে-কোন বিলে সম্মতি প্রদান বা স্বাক্ষর না-ও করতে পারেন যা অবশ্যম্ভাবী ভেটো হিসেবে পরিচিত। ভেটো প্রয়োগের ফলে তিনি বিলকে পুণরায় সংসদে ফেরত পাঠাতে পারেন। এ সীমিত আকারের ভেটোকে পাশ কাটানোর জন্যে সংসদে সাধারণ সংখ্যাগরিষ্ঠতার মাধ্যমে উতরানো সম্ভব। এছাড়াও রাষ্ট্রপতি অনির্দিষ্টকালের জন্যে বিলের উপর কোন সিদ্ধান্ত নিতে পারেন যা কখনো কখনো পকেট ভেটো নামে পরিচিত।


সঠিক অনুচ্ছেদ শিরোনাম কোনটি?
titleA. অর্থনৈতিক ক্ষমতা
titleB. ভেটো ক্ষমতা
titleC. আরও দেখুন
titleD. ক্ষমা-সংক্রান্ত ক্ষমতা
উত্তর: titleB
নারী অধিকার এবং বিভিন্ন দেশ এবং সমাজের নারীদের প্রকৃত অবস্থা উঠে এসেছিলো এই প্রদর্শনীতে। সব মিলিয়ে ১৬২৫ টি কার্টুন জমা পড়েছিলো, প্রতিযোগীতায় অংশ নিয়েছিলেন ৭৯ টি দেশ থেকে ৫৬৭ জন কার্টুনিস্ট।

প্রদর্শনী অনুষ্ঠিত হয়েছিলো ৮ মার্চ ২০১৬ আন্তর্জাতিক নারী দিবসে, একই দিনে দুইটি দেশের তিনটি গ্যালারীতে প্রদর্শিত হয়েছিলো। যথাক্রমে: নরওয়েজিয়ান কার্টুন গ্যালারী দ্রবাক, নরওয়ে, ভারতীয় কার্টুনিস্ট ইন্সটিটিউট গ্যালারী ব্যাঙ্গালুর, এবং আগ্রা, উত্তর প্রদেশ ভারত। ১০ ডিসেম্বর ২০১৬ প্রদর্শনীটি স্লোভাকিয়ার প্রেশব শহরে প্রদর্শিত হয়েছিলো। বিচারকদের ভোটে ৫৬৭ জন কার্টুনিস্টদের মধ্যে ১২ জন এ প্রদর্শনীতে পুরস্কার বিজয়ী হয়েছিলেন।
সঠিক অনুচ্ছেদ শিরোনাম কোনটি?
titleA. ২০১৬: নারী অধিকার
titleB. ২০১৭: বাক স্বাধীনতা
titleC. ২০১৫: যুদ্ধের শিশু
titleD. বর্ষসেরা কার্টুনিস্ট পদক
উত্তর: titleA
রবীন্দ্রনাথ ঠাকুর (১৮৬১–১৯৪১) ছিলেন একজন কবি, দার্শনিক, শিক্ষ্মাবিশেষজ্ঞ, চিত্রশিল্পী এবং সমাজসেবক।একটি সমৃদ্ধিশালী থেকে জমিদার পরিবারে তিনি জন্মগ্রহণ করেন। তিনি সনাতন শিক্ষা প্রাপ্তি করে ইংল্যান্ডে ভ্রমণ করেন আরো গবেষণার জন্য।

রবীন্দ্রনাথ এর রচনা-র মধ্যে প্রথমে লিখিত বাংলা অনুবাদ হয়েছে ইংরেজিতে গীতাঞ্জলি ("শ্লোক মধ্যে রাজস্ব"), এর একটি সংক্ষিপ্ত কবিতা 'গান অর্ঘ' তার সাহিত্যিক প্রতিভার জন্য ব্যাপকভাবে প্রশংসিত। ১৯১৩ সালে তাকে সাহিত্যে নোবেল পুরস্কার প্রদান করা হয়. তিনি অপশ্চিমী প্রথম ব্যক্তি জাকে নোবেল পুরস্কার প্রদান করা হয়.

১৯১৯ সালে জালিয়ানওয়ালাবাগ গণহত্যার বিরুদ্ধে প্রতিবাদ, তিনি পদত্যাগ করেন স্যার উপাধি। যে তার উপর তিনি ১৯১৩ সালে করা হয়েছে প্রদত্ত. ঠাকুর হচ্ছে দুটি দেশে, জাতীয় সঙ্গীত এর রচয়িতা অনন্য প্রভেদ কথা ভারত এবং বাংলাদেশে । তিনি প্রথম অ ইউরোপীয় এবং প্রথম এশিয়ান থেকে ১৯১৩ সালে সাহিত্যে নোবেল পুরস্কার মধ্যে পুরস্কার প্রদান করা হবে.

সঠিক অনুচ্ছেদ শিরোনাম কোনটি?
titleA. ভারতীয় নাগরিক
titleB. চন্দ্রশেখর ভেঙ্কট রমন
titleC. মাদার টেরিজা
titleD. রবীন্দ্রনাথ ঠাকুর
উত্তর: titleD
গুপ্তোত্তর যুগে দীর্ঘকাল যাবৎ বহু রাজা “ভাস্করদের দক্ষতাকে ব্যবহার করে” নালন্দায় নতুন নতুন বিহার, মঠ ও মন্দির নির্মাণ করিয়ে যান। কোনও এক সময়ে “মধ্য ভারতের এক রাজা” নালন্দা মহাবিহার চত্বরের অট্টালিকাগুলিকে পরিবেষ্টন করে একদ্বারবিশিষ্ট উচ্চ একটি প্রাচীন নির্মাণ করান। পূর্ণবর্মণ নামে আরেক জন রাজা (ইনি সম্ভবত মৌখরী রাজবংশের রাজা, যাঁকে “অশোক-রাজার বংশের শেষ বংশধর বলা হয়) ৮০ ফুট উঁচু তামার একটি বুদ্ধমূর্তি নির্মাণ করান। তিনি সেই মূর্তির জন্য ছয়টি ধাপবিশিষ্ট একটি বেদিও নির্মাণ করিয়েছিলেন।

গুপ্ত সাম্রাজ্যের পতনের পর নালন্দা মহাবিহারের সর্বাপেক্ষা উল্লেখযোগ্য পৃষ্ঠপোষক ছিলেন কনৌজের সম্রাট হর্ষবর্ধন (রাজত্বকাল খ্রিস্টীয় ৭ম শতাব্দী)। হর্ষবর্ধন বৌদ্ধধর্মে ধর্মান্তরিত হয়েছিলেন এবং নিজেকে নালন্দার ভিক্ষুদের দাস মনে করতেন। তিনি মহাবিহারের মধ্যে পিতলের একটি মঠ নির্মাণ করিয়েছিলেন এবং ১০০টি গ্রাম থেকে প্রাপ্ত রাজস্ব নালন্দার জন্য মঞ্জুর করেছিলেন। এছাড়াও তিনি সেই গ্রামগুলির ২০০ জন গৃহস্থকে নির্দেশ দিয়েছিলেন, তাঁরা যেন মহাবিহারের ভিক্ষুদের চাহিদা অনুসারে রোজ চাল, মাখন ও দুধ সরবরাহ করেন। নালন্দার প্রায় এক হাজার ভিক্ষু কনৌজে হর্ষবর্ধনের রাজকীয় উপাসনা সভায় উপস্থিত থাকতেন।

খ্রিস্টীয় ৮ম শতাব্দীর আগের নালন্দা সম্পর্কে তথ্যের মূল সূত্রগুলি হল চীনা ভিক্ষু হিউয়েন সাং-এর ভ্রমণবিবরণী "সি-য়ু-কি" এবং ই ৎসিং-এর ভ্রমণবিবরণী "ভারত ও মালয় দ্বীপমালায় আচরিত বৌদ্ধধর্মের একটি বিবরণী "।

সঠিক অনুচ্ছেদ শিরোনাম কোনটি?
titleA. প্রাচীন ইতিহাস
titleB. গুপ্তোত্তর যুগ
titleC. হিউয়েন সাং মেমোরিয়াল হল
titleD. গ্রন্থাগার
উত্তর: titleB
১৮৫০ সালে অক্সফোর্ড বিশ্ববিদ্যালয়ে আধুনিক ইউরোপীয় ভাষা বিভাগে সহকারী অধ্যাপক এবং ১৮৫৪ সালে প্রধান অধ্যাপক পদে অধিষ্ঠিত হন তিনি। ১৮৫৯ সালে তার 'প্রাচীন সংস্কৃত সাহিত্যের ইতিহাস' গ্রন্থটি প্রকাশিত হয়। উক্ত গ্রন্থের নির্ঘন্ট প্রস্তুত করে দেন বয়ঃকনিষ্ঠ বন্ধু ও প্রাচ্যবিদ যোহান জর্জ বুল। ১৮৬০ সালে সংস্কৃত বিভাগের চেয়ারম্যানের কার্যকালের মেয়াদ শেষ হয়। পরবর্তীতে তিনি ১৮৬৮ সালে এ বিশ্ববিদ্যালয়ে স্বীয় বিভাগ পরিবর্তন করে তুলনামূলক ধর্মতত্ত্ব বিভাগে অক্সফোর্ডের ইতিহাসে প্রথম অধ্যাপকরূপে "অল সোলস্‌ কলেজে" যোগদান করে ১৮৭৫ সাল পর্যন্ত অধ্যাপনা করেন।

এছাড়াও, অক্সফোর্ড বিশ্ববিদ্যালয়ের নিয়ন্ত্রণাধীন ক্রাইস্ট চার্চ কলেজের সদস্য হয়েছিলেন ১৮৫১ সালে। সেখানে তিনি তুলনামূলক ভাষাতত্ত্ব বিষয়ে জ্ঞানগর্ভ বক্তৃতা প্রদান করেন।

সঠিক অনুচ্ছেদ শিরোনাম কোনটি?
titleA. রচনাসমগ্র
titleB. অক্সফোর্ড বিশ্ববিদ্যালয়
titleC. শিক্ষাজীবন
titleD. ব্যক্তিগত জীবন
উত্তর: titleB
জেটস্টার এয়ারওয়েজ এর বি ৭৮৭-৮ এয়ারক্রাফট-গুলোতে বিজনেস ক্লাস সেবা প্রদান করে থাকে৷ বিজনেস ক্লাস সেবাটি কোয়ান্টাস এর অভ্যন্তরীণ ফ্লাইট এর ক্ষেত্রে যে বিজনেস ক্লাস সেবা কিংবা কোয়ান্টাস এর আন্তর্জাতিক রুটের ফ্লাইট এর ক্ষেত্রে যে প্রিমিয়াম ইকোনমি ক্লাস সেবা, তার অনুরূপ৷ বিজনেস ক্লাস কেবিনের আসনবিন্যাস ২-৩-২ এবং এ কেবিনগুলোতে ২১ টি প্রিমিয়াম শ্রেণির আসন রয়েছে৷ বিজনেস ক্লাস কেবিনের যাত্রীদের জন্য সুস্বাদু খাবার ও সুপেয় পানীয় পরিবেশনের ব্যবস্থা রয়েছে৷ এছাড়া এ শ্রেণির যাত্রীদের জন্য ভ্রমণাবস্থায় বিনোদন এবং অতিরিক্ত ৩০ কেজি পর্যন্ত মালপত্র বহনের সুযোগ রয়েছে৷ 
সঠিক অনুচ্ছেদ শিরোনাম কোনটি?
titleA. কোডশেয়ার চুক্তি
titleB. বিজনেস ক্লাস
titleC. ভ্রমণাবস্থায় বিনোদন
titleD. ভ্রমণাবস্থায় সার্ভিসমূহ
উত্তর: titleB
কেমব্রিজ বিশ্ববিদ্যালয়ের পক্ষে ক্রিকেট খেলেন। ১৯৫০, ১৯৫১ ও ১৯৫২ সালে ব্লু লাভ করেন। তন্মধ্যে, ১৯৫২ সালে দলের অধিনায়কের দায়িত্বে ছিলেন ডেভিড শেপার্ড। ১৯৫৩ সালে সাসেক্সের পক্ষেও এ দায়িত্বভার বহন করেন। এছাড়াও, ইংল্যান্ড দলের পক্ষে আন্তর্জাতিক ক্রিকেটে অংশ নেন।

১৯৫২ সালে ইংরেজ ক্রিকেট মৌসুমে ব্যাটিং গড়ে শীর্ষস্থান দখল করেন। ৬৪.৬২ গড়ে ২২৬২ রান তুলেন তিনি। তন্মধ্যে, কেমব্রিজ বিশ্ববিদ্যালয়ের সদস্যরূপে ৭ সেঞ্চুরি সহযোগে ১,২৮১ রান তুলেছিলেন। কেমব্রিজ বিশ্ববিদ্যালয়ের পক্ষে ৩,৫৪৫ রান তুলেন যা রেকর্ড হিসেবে বিবেচিত ছিল।

সর্বমোট ছয়বার এক মৌসুমে সহস্রাধিক রানের দেখা পান। তিনবার দুই সহস্রাধিক রান তুলেন। তন্মধ্যে, ১৯৫৩ সালে ৪৫.৪০ গড়ে ২,২৭০ রান তুলেছিলেন। সমগ্র খেলোয়াড়ী জীবনে তিনটি দ্বি-শতক রানের ইনিংস খেলেন। একটি সাসেক্সের পক্ষে ও অপর দুইটি কেমব্রিজের পক্ষে। ১৯৫২ সালে ব্যক্তিগত সর্বোচ্চ অপরাজিত ২৩৯ রান তুলেন ওরচেস্টারে কেমব্রিজ বনাম ওরচেস্টারশায়ারের খেলায়।

১৯৫৩ সালে কাউন্টি চ্যাম্পিয়নশীপে সাসেক্স দল রানার্স-আপ হয়েছিল। ঐ বছরই উইজডেন কর্তৃক বর্ষসেরা ক্রিকেটারের সম্মাননা লাভ করেন ডেভিড শেপার্ড।

লর্ডসে ওল্ড গার্ডদের প্রিয়পাত্র ছিলেন ও ১৯৫৪-৫৫ মৌসুমে দলের অধিনায়কত্ব প্রদান করা হয়েছিল। কিন্তু তিনি তাতে সাড়া দেননি। এ সময়ে তিনি কেরাণীর চাকুরীতে ব্যস্ত ছিলেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. সম্মাননা
titleC. ধর্মীয় প্রভাব
titleD. প্রথম-শ্রেণীর ক্রিকেট
উত্তর: titleD
সাহারা খাতুন আবারো গ্রেফতার হন বর্তমান প্রধানমন্ত্রী শেখ হাসিনার সাথে। তিনি হলেন কল্যাণমূলক রাজনীতির অগ্রদূত ও শেখ হাসিনার প্রিয় ব্যক্তি। তত্ত্বাবধায়ক সরকারের সময় সাহারা নিজে রাজনৈতিক অপরাধে অভিযুক্ত হয়েছিলেন।

নবম জাতীয় সংসদ নির্বাচন, ২০০৮ এর নির্বাচনি তথ্য বের হলে দেখা যায়, তিনি আওয়ামী লীগের প্রার্থী হিসেবে ঢাকা-১৮ হতে নির্বাচিত হয়েছেন। তিনি আনন্দিত হয়ে জনগণকে তার দেয়া প্রতিশ্রুতি; সড়ক পুননির্মাণ ও ড্রেন সংস্করণের কথা পুনরায় ব্যক্ত করেন। বিজয় লাভ করার পর। আর তিনি বাংলাদেশ সরকারের স্বরাষ্ট্র মন্ত্রী মনোনীত হন। তিনি ৬ ই জানুয়ারি ২০০৯ সালে তার দফতরে প্রবেশ করেন। ২০১২ সালে মন্ত্রণালয়ের রদবদল ঘটলে তিনি বাংলাদেশ সরকার এর "স্বরাষ্ট্র মন্ত্রণালয়" হতে ডাক ও টেলিযোগাযোগ মন্ত্রণালয়ের দায়িত্ব গ্রহণ করেন।

সঠিক অনুচ্ছেদ শিরোনাম কোনটি?
titleA. সাধারণ নির্বাচন, ২০০৮
titleB. রাজনৈতিক জীবন
titleC. প্রাথমিক জীবন
titleD. বিডিআর বিদ্রোহ
উত্তর: titleA
১৯১৭ সালে সর্দা‌র বল্লভভাই ভারতীয় জাতীয় কংগ্রেসের গুজরাট শাখার সেক্রেটারি হিসাবে নির্বাচিত হন । ১৯১৮ সালে কায়রায় বন্যার পরে ব্রিটিশরা জোর করে কর চাপিয়ে দিলে তিনি কৃষকদের কর প্রদান না করার জন্য একটি বিশাল "কর শুল্ক অভিযান" পরিচালনা করেছিলেন। শান্তিপূর্ণ আন্দোলন ব্রিটিশ কর্তৃপক্ষকে কৃষকদের কাছ থেকে নেওয়া জমি ফিরিয়ে দিতে বাধ্য করেছিল। তাঁর এলাকার কৃষকদের একত্রিত করার প্রচেষ্টা তাঁকে 'সর্দার' উপাধি দিয়েছিল। তিনি গান্ধী দ্বারা চালিত অসহযোগ আন্দোলনকে সক্রিয়ভাবে সমর্থন করেছিলেন। তিনি তার সাথে জাতি সফর করেছিলেন।এতে তিনি ৩০০,০০০ সদস্য নিয়োগ করেছিলেন এবং ১.৫ মিলিয়নের ও বেশি সংগ্রহ করতে সহায়তা করেছিলেন।

১৯২৮ সালে বারদোলির কৃষকরা আবার "ট্যাক্স-বৃদ্ধির" সমস্যার মুখোমুখি হয়েছিল। দীর্ঘ সময় তলব করার পরে কৃষকরা অতিরিক্ত শুল্ক দিতে অস্বীকৃতি জানালে সরকার প্রতিশোধ নেওয়ার সাথে সাথে তাদের জমি দখল করে। এই আন্দোলনটি ছয় মাসেরও বেশি সময় ধরেছিল। বিভিন্ন দফায় আলোচনার পরে সরকার ও কৃষকদের প্রতিনিধিদের মধ্যে একটি চুক্তি হওয়ার পরে জমিগুলি কৃষকদের হাতে ফিরিয়ে দেওয়া হয়েছিল।

১৯৩০ সালে মহাত্মা গান্ধীর উদ্যোগে বিখ্যাত লবণ সত্যগ্রহ আন্দোলনে অংশ নেওয়ার জন্য কারাবন্দী নেতাদের মধ্যে সর্দা‌র বল্লভভাই পটেল ছিলেন। "লবণ আন্দোলন" চলাকালীন তার অনুপ্রেরণামূলক বক্তব্য অসংখ্য লোকের দৃষ্টিভঙ্গিকে অনুপ্রাণিত করেছিল যারা পরবর্তীকালে এই আন্দোলনকে সফল করতে প্রধান ভূমিকা পালন করেছিল। কংগ্রেস সদস্যদের অনুরোধে গান্ধী কারাগারে বন্দী থাকাকালীন তিনি গুজরাট জুড়ে সত্যগ্রহ আন্দোলনের নেতৃত্ব দিয়েছিলেন।

১৯৩১ সালে সর্দার পটেলকে ভারতের তৎকালীন ভাইসরয় লর্ড আরউইন এবং মহাত্মা গান্ধীর মধ্যে স্বাক্ষরিত একটি চুক্তির পরে মুক্তি দেওয়া হয়েছিল। এই চুক্তিটি গান্ধী-আরউইন চুক্তি হিসাবে পরিচিতি পায়। একই বছর তিনি করাচি অধিবেশনে ভারতীয় জাতীয় কংগ্রেসের সভাপতি হিসাবে নির্বাচিত হয়েছিলেন ।যেখানে দলটি তার ভবিষ্যতের পথ নির্ধারণ করেছিল। কংগ্রেস মৌলিক অধিকার এবং মানবাধিকার রক্ষায় প্রতিশ্রুতিবদ্ধ ছিল।

১৯৩৪ সালের আইনসভা নির্বাচনের সময় সর্দার বল্লভভাই পটেল ভারতীয় জাতীয় কংগ্রেসের পক্ষে প্রচার করেছিলেন। যদিও তিনি প্রতিদ্বন্দ্বিতা করেননি কিন্তু নির্বাচনের সময় তিনি তার সহকর্মী সাথীদের সহায়তা করেছিলেন।

১৯৪২ সালে ভারত ছাড়ো আন্দোলনে তিনি গান্ধীর প্রতি তার অটল সমর্থন অব্যাহত রেখেছিলেন যখন বেশ কয়েকজন সমসাময়িক নেতা পরবর্তীকালের সিদ্ধান্তের সমালোচনা করেছিলেন। তিনি ধারাবাহিকভাবে হৃদয় অনুভূত বক্তৃতায় এই আন্দোলনের এজেন্ডা প্রচারে সারাদেশে ভ্রমণ চালিয়ে যান। ১৯৪২ সালে তাকে আবার গ্রেপ্তার করা হয়েছিল এবং কংগ্রেসের অন্যান্য নেতাদের সাথে ১৯৪৫ সাল পর্যন্ত তিনি আহমেদনগর দুর্গে বন্দী ছিলেন।

সরদার পটেলের সাথে প্রায়শই কংগ্রেসের অন্যান্য গুরুত্বপূর্ণ নেতাদের প্রচুর দ্বন্দ্ব দেখা দিয়েছিল। ১৯৩৬ সালে পরবর্তীকালে কংগ্রেসে সমাজতন্ত্র গ্রহণ করা হলে তিনি প্রকাশ্যে জওহরলাল নেহেরুর উপর তার বিরক্তি প্রকাশ করেছিলেন। পটেলের নেতাজি সুভাষ চন্দ্র বসুর সম্পর্কে ভাল ধারণা ছিল না এবং তাকে " ক্ষমতালোভী" বলে মনে করতেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ভারতীয় জাতীয় আন্দোলনে ভূমিকা
titleC. জন্ম ও পরিবার
titleD. সর্দার পটেল ও ভারত ভাগ
উত্তর: titleB
চ্যাপেল ভাইদের মধ্যে তিনি সর্বকনিষ্ঠ ক্রিকেটার। প্রিন্স আলফ্রেদ কলেজে অধ্যয়ন করেন এবং ঐ সময় থেকেই ক্রিকেটের সাথে যুক্ত ছিলেন। ইয়ান চ্যাপেল এবং গ্রেগ চ্যাপেলের সংস্পর্শে নিজেকে তিনি তৈরী করেন। ১৯৩০-এর দশকের সাবেক অস্ট্রেলীয় টেস্ট অধিনায়ক ও দাদা ভিক্টর রিচার্ডসনের নাতি তিনি। ১৯৭২-৭৩ মৌসুমে দক্ষিণ অস্ট্রেলিয়া দলের পক্ষ হয়ে ক্রিকেটে অভিষিক্ত হন। কিন্তু ১৯৭৬ সালে পশ্চিম অস্ট্রেলিয়া দলের পক্ষ হয়ে খেলেন। এরপর ১৯৭৯ সালে নিউ সাউথ ওয়েলস দলের পক্ষ হয়ে স্থায়ীভাবে অংশ নেন। পশ্চিম অস্ট্রেলিয়ার বিপক্ষে নিজ সেরা ১৫০ রান করলে ১৯৮১ সালে অ্যাশেজ সিরিজে অন্তর্ভুক্ত হন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অবসর
titleC. আন্ডারআর্ম বিতর্ক
titleD. প্রারম্ভিক জীবন
উত্তর: titleD
ফিটা ১৯৩১ সালের ৪ সেপ্টেম্ব পোল্যান্ডের লউ (বর্তমানে ইউক্রেনের লভিভ শহর) শহরে প্রতিষ্ঠিত হয়। প্রতিষ্ঠাকালীন সময়ে এর সদস্য সংখ্যা ছিল ৭টি; ফ্রান্স, চেকোস্লোভাকিয়া, সুইডেন, পোল্যান্ড, যুক্তরাষ্ট্র, হাঙ্গেরি ও ইতালি। সংগঠনটি প্রতিষ্ঠার উদ্দেশ্য ছিল নিয়মিত আর্চারি চ্যাম্পিয়নশিপের আয়োজন করা এবং অলিম্পিকে তীরন্দাজী ফিরিয়ে আনা (১৯২০ সালের পর তীরন্দাজী খেলা অলিম্পিকে দেখা যায়নি)। ফিটা শেষমেষ ১৯৭২ গ্রীষ্মকালীন অলিম্পিকে তীরন্দাজী অর্ন্তভূক্তের মাধ্যমে সফল হয়।

২০১১ সালের জুলাইয়ে ফিটার ৮০তম প্রতিষ্ঠাবার্ষিকীতে, ফিটা কংগ্রেসের সভায় বিপুল ভোটে নাম পরিবর্তনের প্রস্তাব পাশ হয়। নতুন নাম হয় ওয়ার্ল্ড আর্চারি ফেডারেশন।

সঠিক অনুচ্ছেদ শিরোনাম কোনটি?
titleA. চ্যাম্পিয়নশিপ সারাংশ
titleB. বিশ্বকাপ
titleC. ইভেন্ট
titleD. ইতিহাস
উত্তর: titleD
একটি ঐচ্ছিক সম্প্রদায়ের সদস্যরা সাধারণত একটি সাধারণ সামাজিক, রাজনৈতিক বা আধ্যাত্মিক দৃষ্টি রাখে। তারা দায়িত্ব এবং জিনিসপত্র ভাগ করে। ইচ্ছাকৃত সম্প্রদায়ের অন্তর্ভুক্ত, আবাসিক জমি ট্রাস্ট, আশ্রম, এবং হাউজিং সমবায় । সাধারণত, ইচ্ছাকৃত সম্প্রদায়ের নতুন সদস্যদের রিয়েল এস্টেট এজেন্ট বা জমির মালিকরা (যদি জমি সম্প্রদায়ের মালিকানাধীন না হয়) পরিবর্তে সম্প্রদায়ের বিদ্যমান সদস্যপদ দ্বারা নির্বাচিত হয়। 

সঠিক অনুচ্ছেদ শিরোনাম কোনটি?
titleA. মুক্তবাজারে সহযোগিতা
titleB. শাস্ত্রীয় সংগীত
titleC. সম্প্রদায় সংগঠন: ইচ্ছাকৃত সম্প্রদায়
titleD. ম্যানহাটন প্রকল্প
উত্তর: titleC